MUNICIPIUL SATU MARE

CABINET VICEPRIMAR

Nr. 16977/17.03.2021

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”transmiterea în administrare către Direcția de Asistență Socială Satu Mare a imobilului Cămin Cultural Sătmărel”,

În susținerea căruia formulez prezentul

**REFERAT DE APROBARE**

Având în vedere că Direcția de Asistență Socială Satu Mare prin adresa nr.2670/04.03.2021, înregistrată la Primăria municipiului Satu Mare, sub nr. 14478/05.03.2021 solicită transmiterea în administrare a imobilului situat în Satu Mare, cart. Sătmărel, clădirea Căminului Cultural, în vederea înființării în cartierul Sătmărel a unui Centru de zi pentru consiliere și sprijin pentru părinți și copii din familiile dezavantajate, este necesară inițierea unui proiect de hotărâre.

Imobilul face parte din domeniul public al uat, regăsindu-se la poz.22 din anexa 2 a HG nr.967/2002 privind atestarea domeniului public al județului Satu Mare, precum și al municipiilor, orașelor și comunelor din județul Satu Mare, iar pentru a nu se degrada în mod continuu prin neutilizare, este necesar și oportun să se desfășoare în acesta diverse activități, și să se întreprindă acțiunile necesare conservării acestuia.

Pentru a respecta prevederile legale în vigoare propun spre analiză şi aprobare Consiliului local al municipiului Satu Mare prezentul proiect de hotărâre.

 Inițiator proiect

Viceprimar,

 Gheorghe Stan

 Red: Corina Șereș/2 ex.